Document ID: /roh_data/filtered/fineweb-2-filterrobots_roh.jsonl.gz/72027

Parlament da l’UE resta dir envers la Svizra
- Mesemna, 9.9.2015, 16:49
Il parlament da l'Uniun Europeica a Strassbourg ha approvà senza commentari in rapport davart la Svizra. Ils delegads han confermà la tenuta dira da la cumissiun da l'UE envers la Svizra.
La libra circulaziun da persunas saja in «principi sontg» e na vegnia betg negoziada da nov, uschia vegn cità l’autur principal dal rapport Andreas Schwab da la CDU.
Sche la Svizra realieschia l'iniziativa d'immigraziun da massa sco previs, vegnia quai ad avair consequenzas negativas per la relaziun tranter l'UE e la Svizra, hai num vinavant en il rapport.
RR novitads 18:00